joelniklaus/EU_Wikipedias huggingface dataset:
Porúbka (okres Sobrance)

Porúbka je obec na Slovensku v okrese Sobrance.

Kultúra a zaujímavosti

Pamiatky 
 Rímskokatolícky kostol Ružencovej Panny Márie, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1897. Obnovou a rozšírením prešiel v roku 1949. Interiér je zaklenutý valenými klenbami. Neoklasicistický oltár pochádza z roku 1935. Fasády kostola sú členené lizénami a polkruhovo ukončenými oknami. Veža je ukončená ihlancovou helmicou.

Referencie

Externé odkazy 
 Oficiálna stránka obce

 
Obce okresu Sobrance
Ruskovce (okres Sobrance)

Ruskovce sú obec na Slovensku v okrese Sobrance.

Kultúra a zaujímavosti

Pamiatky 
 Gréckokatolícky kostol sv. Petra a Pavla, jednoloďová historizujúca stavba s polkruhovým ukončením presbytéria a mierne predstavanou vežou, z roku 1925. Úpravami prešiel v roku 1945. Fasády chrámu sú členené lizénami a združenými neorománskymi oknami s polkruhovým záklenkom. Veža vyrastá zo štítového priečelia, v hornej časti je oktogonálna s bifóriami, ukončená je trojuholníkovými štítmi a barokovou helmicou s laternou. 

 Vodný mlyn s pílou, jednopodlažná technická pamiatka na pôdoryse obdĺžnika z roku 1919. V roku 1924 bol vybudovaný jednopriestorový objekt píly.

Referencie

Externé odkazy 
 Oficiálna stránka obce

 
Obce okresu Sobrance
Svätuš

Svätuš je obec na Slovensku v okrese Sobrance.

Občianska vybavenosť  
V obci sa nachádza moderný reformovaný kostol postavený v 70. rokoch 20. storočia.

Referencie

Externé odkazy 
 Oficiálna stránka obce
 RKC Svätuš- stránka miestneho cirkevného zboru

 
Obce okresu Sobrance
Vyšné Remety

Vyšné Remety sú obec na Slovensku v okrese Sobrance.

Polohopis 
Obec v najvýchodnejšej časti Slovenska, leží vo Východoslovenskej pahorkatine pod výbežkami Vihorlatských vrchov.

Vodné toky 
 Remetský potok Preteká stredom obce, tiahne sa aj popri krčme " U Vlada". stále v nej nájdeme množstvo malých rýb a pri väčšom šťastí narazíme aj na rakov.

Vodné plochy 
 vodná nádrž Vyšná Rybnica (mimo chotára obce, východne od nej)

Kultúra a zaujímavosti

Pamiatky 
 Gréckokatolícky chrám sv. Michala archanjela, jednoloďová neskoroklasicistická stavba s polkruhovým ukončením presbytéria a vežou tvoriacou súčasť jej hmoty, z roku 1856. Obnovou prešiel v roku 1906 a po druhej svetovej vojne. Interiér je zaklenutý pruskými klenbami. Zariadenie chrámu pochádza z doby jeho výstavby. Fasády sú členené polkruhovo ukončenými oknami. Veža je členená lizénovým rámom a ukončená zvonovitou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Sobrance
Čukalovce

Čukalovce je obec na Slovensku v okrese Snina.

Prvá písomná zmienka = 1567 ako Chukaloc, v r. 1773 Csukalowcze, maďarsky Csukalóc, Csukaháza. Obec patrila do Zemplínskej župy, panstva Humenné. V roku 1612 v Čukalovciach boli 2 šoltýske grunty, 18 sedliakov, 4 želiari, 1 kňaz. V roku 1630 patrilo k Sninskej krajni na čele s krajníkom Tomášom Benkom 14 dedín, medzi ktorými sú aj Čukalovce. V roku 1651 v Čukalovcich bývalo 30 rodín, čo značí, že to bola dosť veľká obec. V ďalších rokoch po porážke stavovského povstania Františka Rákoczyho dochádza k veľkému vysťahovalectvu, o čom svedčí skutočnosť, že v roku 1715 mala obec 10 opustených a 20 obývaných domácností. V roku 1775 je v Čukalovciach zriadená grécko-katolícka škola, fara a gréckokatolícky chrám. Farárom bol Michal Sabadoš. Terajší chrám bol postavený v r. 1826 v barokovo-klasicistickom slohu. Opravený a rozšírený bol v roku 1958. V roku 1787 Čukalovce patrili zemepanskej rodine Okolicsanyiovcov, koncom 18. st. grófovi Csákyovi. Roku 1857 bol starostom obce Vasiľ Skrip, prísažník Juraj Vasiľko. Zrušenie poddanstva po revolúcii roku 1848-49 v severovýchodnej časti Slovenska sa odrazilo neskôr, o čom svedčí skutočnosť, že v roku 1897 majetok Čukaloviec kúpili gazdovia. Zmluva bola uzatvorená 25. októbra 1891. Gazdov zastupoval farár Olexa Petrassovits. V roku 1787 bolo v Čukalovciach 67 domov a 499 obyvateľov. 

Rok/počet domov/počet obyvateľov 1828-71 domov 519 obyv., 1863 - 318 obyv., 1881- 62 domov, 431 obyv., 1898-gréckokatolíckych 486, 13 Židov; 1905 - 436 obyv., 1910- 406 obyv.

V čase 1. svetovej vojny do ruského zajatia sa dostali Jalek Fedor, Mackuľak Vasiľ a Čorňak Ján. Domov sa vrátili v roku 1921. Vo vojne bojoval aj Jacoš Vasiľ a na Piave - na talianskom fronte bojoval Chalachan Michal, nar. 1897 r. a Cima Juraj - 1898.

KSČ v obci vznikla v r. 1922.

Voľba v r. 1925: Republikánska strana - 119 hlasov, Hlinkova - 42, iné 13, KSČ -11.

Druhá svetová vojna - v rokoch 1939-45 sa občania Čukaloviec zúčastňujú bojov v Poľsku, Sovietskom zväze, ako aj v partizánskom hnutí. Oslobodenie obce - 25. novembra 1944. Pri oslobodení našej vlasti padli Čorňák a Biľo Vasiľ. Z príležitosti 20. výročia SNP bolo 27 občanov vyznamenaných pamätnou medailou SNP.

Referencie

Externé odkazy 
 

 
Obce okresu Snina
Rusínske obce okresu Snina
Dlhé nad Cirochou

Dlhé nad Cirochou je obec na Slovensku v Prešovskom kraji, v okrese Snina.

Polohopis 
Obec leží v údolí rieky Cirocha, medzi Nízkymi Beskydami na severe a Vihorlatskými vrchmi na juhu, asi  východne od mesta Humenné.

Významné osobnosti 
 Ján Tomko – bývalý kňaz farnosti
 prof. Ing. Ján Tomáš, CSc. – profesor na Slovenskej poľnohospodárskej univerzite v Nitre
 Prof.MUDr. Jozef Radoňák, CSc - profesor na Lekárskej fakulte v Košiciach, prednosta Chirurgickej kliniky Lekárskej fakulty v Košiciach

Dejiny 
Obec patrí k najstarším v regióne. Prvá písomna zmienka o obci pod názvom Longo Campo (Dlhé pole) z registra pápežských kolektorov o zaplatených desiatkách sa datuje k roku 1333. Od 14. do 17. storočia patrila obec Drugethovcom, neskôr Szirmayovcom, ktorí v nej postavili dodnes zachovaný barokový kaštieľ.

K 31. 12. 2008 žilo v obci 2057 obyvateľov z toho 1023 mužov a 1034 žien. 

Vývoj populácie
 1556 – 16 port;
 1787 – 1236 obyvateľov, 151 domov;
 1828 – 1485 obyvateľov, 198 domov;
 2005 – 2111 obyvateľov;
 2008 – 2057 obyvateľov.
 2013 – 2018 obyvateľov.

Kultúra 
Najstaršou stavbou v obci je rímskokatolícky kostol sv. Anny z polovice 15. storočia, prestavaný a preklenutý v druhej polovici 18. storočia, ktorý je zároveň najstaršou murovanou sakrálnou stavbou západného obradu v regióne Sniny. V roku 2013 bola zrekonštruovaná strecha a obnovená fasáda, a bez vysvetlenia všeobecnému obyvateľsvu zrušené hodiny vo veži. V súčasnosti tento kostol slúži ako dom nádeje. 

V roku 1993 bol kardinálom Jozefom Tomkom konsekrovaný nový kostol Sv. Joachima a Anny, ktorý odvtedy slúži ako farský kostol. 
Skoro zachovaný je aj kaštieľ postavený v štýle francúzskeho baroka, postavený v 18. storočí rodinou Szirmayovcov.Jedna polovica kaštieľa je obývaná , druhá slúžila v druhej polovici 20. storočia ako základná škola, teraz je neobývaná a rekonštruuje sa.

V lese severne od obce v tzv. Tristci sa nachádza poľovnícky zámoček z roku 1843 neskôr prestavaný na rekreačné stredisko. Je nedostupný pre verejnosť a chátra.

Obec úspešne reprezentuje aj miestny folklórny súbor Kudzeľ.

Knihy o obci 
 Ľudová vzbura v Dlhom nad Cirochou
 Dlhé nad Cirochou
 95. výročie DHZ

Služby

Dopravné spojenie 
autobusom
vlakom

Možnosti občerstvenia 
pohostinstvo
motorest
zmrzlinový stánok
krčma

Športové možnosti 
 futbalový štadión
 futbalové ihrisko pri základnej škole
 telocvičňa základnej školy

Obchody 
potraviny 2x
novinový stánok (na pošte)
zmrzlinový stánok (za motorestom)
 Salaš (predaj výrobkov z ovčieho mlieka)

Služby obyvateľstvu 

 stávková kancelária
 Kostol sv. Anny (Dom nádeje)
 rímskokatolícky Kostol sv. Joachima a sv. Anny 
 rímskokatolícky farský úrad

Referencie

Iné projekty

Externé odkazy 
 Oficiálne stránky obce

 
Obce okresu Snina
Dúbrava (okres Snina)

Dúbrava je obec na Slovensku v okrese Snina ležiaca na hranici s Ukrajinou.

Referencie

Iné projekty 

 
Obce okresu Snina
Rusínske obce okresu Snina
Hostovice

Hostovice je obec na Slovensku v okrese Snina. V katastrálnom území obce sa nachádza Prírodná rezervácia Udava.

Názvy obce 
1773 Hosztovicza, Hostowicza;
1786 Hosztowicza;
1808 Hosztovicza, Hostovice;
1863 -1902 Hosztovica;
1907-1913 Vendégi;
1920 Hostovice

Referencie

Iné projekty

Externé odkazy 
 

 
Obce okresu Snina
Rusínske obce okresu Snina
Hrabová Roztoka

Hrabová Roztoka je obec na Slovensku v okrese Snina. Leží v horskom prostredí na východnom svahu Vihorlatských vrchov v nadmorskej výške 410 m n. m.

História
Prvýkrát sa obec spomína v roku 1568. Pôvodne patrila humenskému panstvu, neskôr Klobusiczkovcom. Tunajšie sídlisko založil šoltýs s valašskými usadlíkmi v polovici 16. storočia na území humenského panstva. V roku 1600 bolo v dedine 7 valašských domov a dom šoltýsa. Malou obcou zostala Hrabová Roztoka aj neskôr. Ešte v roku 1715 v nej žilo 7 poddanských domácností, avšak v roku 1720 bolo sídlisko opustené, neskôr však obnovené. Obnovená obec sa rýchlo zväčšovala. V roku 1828 mala 28 domov a 181 obyvateľov. Z druhej polovice 18. storočia pochádza obecná pečať, na ktorej je vyobrazený dom, o ktorý je opretý rebrík.

Pamiatky
V obci sa nachádza barokový gréckokatolícky chrám sv. Bazila Veľkého z polovice 18. storočia, ktorý je národnou kultúrnou pamiatkou. Neďaleko neho bol vybudovaný pravoslávny chrám zasvätený svätému Vladimírovi.

Referencie

Iné projekty

Externé odkazy 
 Drevený kostolík na drevenechramy.sk

 
Obce okresu Snina
Rusínske obce okresu Snina
Jalová

Jalová je obec na Slovensku v okrese Snina.

Referencie

Iné projekty

Externé odkazy 
 
 Stránka o drevenom chráme v obci

 
Obce okresu Snina
Rusínske obce okresu Snina
Kalná Roztoka

Kalná Roztoka je obec na Slovensku v okrese Snina.

V obci stojí drevený chrám z roku 1839. V blízkosti obce sa nachádza unikátny zachovalý pôvodný karpatský prales Havešová, ktorý je od roku 2007 zapísaný v zozname svetového dedičstva UNESCO.

Prvá písomná zmienka o obci pochádza z roku 1554, kedy patrila humenskému panstvu Drugethovcov a neskôr Szirmayovcom. Obyvateľstvo sa v tom čase venovalo najmä práci v lesoch, páleniu uhlia a pastierstvu. Obec vznikla zlúčením dvoch obcí Kalná a Roztoka v roku 1866  . 

Cez časť obce Kalná preteká rieka Kalnanka a cez časť Roztoka Ublianka.

Chrám sv. Jána Krstiteľa 
Chrám sv. Jána Krstiteľa v Kalnej Roztoke bol postavený koncom 18.storočia a obnovený v roku 1839. Zrubová trojpriestorová stavba omietnutá hlinou vytvára dominantu obce Kalná Roztoka. Vonkajšiu omietku tzv. kožuch „dostali“ kostolíky, ktorých zrub bol postavený z menej hodnotného dreva (breza). Nad babincom je postavená pomerne mohutná veža s ihlancovou strechou prechádzajúcou do širokej bane. Priestory sú plochostropné a s výnimkou odošteného babinca omietnuté. Polygonálne ukončenie svätyne a vnútorná omietka stien zväčšuje opticky celý interiér. Chrám má takmer kompletný ikonostas s prekrásnou ikonou Bohorodičky (Hodigitrie). Veľmi pekné sú cárske dvere s bočnými ikonami patriarchov. Prestolná ikona a ikonostas sú z konca 18.storočia.

Referencie

Iné projekty

Externé odkazy 
 
 Drevený chrám na drevenechramy.sk

 
Obce okresu Snina
Rusínske obce okresu Snina
Kolbasov

Kolbasov je obec na Slovensku v okrese Snina.

Obec Kolbasov sa nachádza v Národnom parku Poloniny v Bukovských vrchoch 312 m.n.m.

Existencia obce bola písomne prvýkrát doložená v r. 1492. Patrila humenskému panstvu, v 17. stor. panstvu Stropkov a od r. 1830 Grécko-katolickému biskupstvu v Prešove. V strede obce je kamenný grécko-katolícky kostol z roku 1886 - Chrám troch svätiteľov v ktorom sa nachádzajú vzácne ikony na plátne a dreve.

Okrem tabule na počesť oslobodenia sovietskou armádou umiestnenej na budove obecného úradu, pripomína vojnu aj tabuľa na uctenie pamiatky židovských občanov zavraždených Banderovcami v roku 1945.

V obci sa nachádza vojnový cintorín z prvej svetovej vojny s 33 pochovanými vojakmi.

Referencie

Iné projekty

Externé odkazy 
 

 
Obce okresu Snina
Rusínske obce okresu Snina
Kolonica

Kolonica je obec na Slovensku v okrese Snina.

Dejiny 
Najnovšie historické výskumy datujú vznik obce v roku 1549, kedy sa obec spomína v súvislosti s majetkovým sporom. Obyvatelia sa živili úrodou zo skromných polí. Gréckokatolícka cerkva z roku 1844, ktorá sa v obci nachádza,  bola postavená na mieste pôvodnej drevenej cerkvi.

Turistické zaujímavosti 
 gréckokatolícky, barokovo-klasicistický chrám z roku 1843
 astronomické observatórium v Kolonickom sedle (v katastrálnom území obce Ladomirov) 
 športovo-turistický areál Bejvoč 
 náučný chodník – Cesta planét

Fedor Hlavatý 
Fedor Hlavatý bol rodákom obce Ruská Volová. Bol kapitánom mnohých zbojníckych družín v 15. storočí. Veľký význam v období po potlačení bratríckeho hnutia Uhorským Matejom Korvínom nadobudla práve jeho družina, ktorá bola na vtedajšie podmienky dobre organizovaná a hovorí sa, že mala znaky dobre organizovanej bratríckej jednotky. V družine pôsobili aj jeho bratia Danko a Vasko. Fedor ako kapitán dokázal viesť takmer päťdesiat člennú družinu. Neskôr bol chytený a popravený v Trebišove.

Referencie

Iné projekty

Externé odkazy 
 

 
Obce okresu Snina
Rusínske obce okresu Snina
Ladomirov

Ladomirov je obec na Slovensku v okrese Snina.

História 
Obec sa prvýkrát spomína v roku 1567. Prvý úradný záznam s pôvodným názvom obce Ladomer, pochádza z druhej polovice 18. storočia, a to na pečati obce, ktorá je uložená v Krajinskom archíve v Budapešti. Na pečati s kruhopisom je vyobrazená postava muža, ktorý sype do uskladňovacej nádoby z vreca zrno. Ľudia sa živili tradičným poľnohospodárstvom, pastierstvom, chovom dobytka a lesnými prácami. Až do roku 1918 patrila obec do Zemplínskej stolice. Gréckokatolícka cerkva z roku 1890 bola postavená na mieste pôvodného dreveného kostola.

Významné osobnosti 
V obci sa narodil maďarský literárny vedec Frigyes Riedl (1856 – 1921). Narodil sa tu Anton Hodinka (1864 – 1946), popredný bádateľ uhorských Rusínov, historik, člen Maďarskej akadémia vied. 
V obci sa narodil a prežil svoje detstvo vysoký dôstojník ozbrojených síl SR generálmajor Ing. Ján Salaganič.
Rodina Ladoméri Ladomérszky vlastní dedinu Ladomirov až do konca prvej svetovej vojny.

Referencie

Externé odkazy 
 

 
Obce okresu Snina
Rusínske obce okresu Snina
Pčoliné

Pčoliné je obec na Slovensku v okrese okrese Snina. V obci sa nachádza prameň kvalitnej minerálnej vody s názvom „kvasna voda“.

Referencie

Externé odkazy 
 

 
Obce okresu Snina
Rusínske obce okresu Snina
Ruský Potok

Ruský Potok je obec na Slovensku v okrese Snina.

Poloha 
Nachádza sa v severovýchodnej časti okresu, v údolí rovnomenného potoka. Leží v ochrannom pásme Národného parku Poloniny v pohorí Bukovské vrchy. Do obce vedie cesta III. triedy 3885, odbočujúca z cesty II/558, vedúcej zo Stakčína do Uliča.

Dejiny 
Ruský Potok bol koncom 16. storočia založený na valašskom práve v lesoch humenského panstva. Práca v lese a na poliach bola hlavnou obživou miestnych obyvateľov. V roku 1740 vybudovali drevený dvojvežový Chrám svätého Michala Archanjela. V sedle pod Príslopom neďaleko obce sa nachádza aj cintorín vojakov padlých počas prvej svetovej vojny.

Referencie

Iné projekty

Externé odkazy 
 
 drevenechramy.sk

 
Obce okresu Snina
Rusínske obce okresu Snina
Topoľa (okres Snina)

Topoľa je obec na Slovensku v okrese Snina.

Poloha 
Obec leží v údolí Uličky v pohorí Poloniny, na území rovnomenného národného parku, ktorý sa vyznačuje zachovalými bukovými spoločenstvami.

Doprava  
Do obce vedie jediná cesta zo Sniny, ktorá pokračuje ďalej do obce Runina. Verejnú dopravu do obce zabezpečuje SAD Humenné.

Turistika 
Poloha obce v oblasti Národného parku Poloniny ju predurčuje ako vhodné miesto pešej turistiky. Z obce vedie modrá turistická značka do Ruského Potoka a Uličského Krivého, čím spája obce s unikátnymi drevenými cerkvami. Z Topole vedie lesná cesta do zaniknutej obce Ruské a následne do Ruského sedla, ktoré je hraničným bodom s Poľskom. 

Na turistickej významnosti pridáva poloha obce v Parku tmavej oblohy Poloniny, ktorý je prvou oblasťou svojho druhu na Slovensku. Park tmavej oblohy sa vyznačuje nízkym svetelným znečistením, vďaka nízkej hustote osídlenia, čím ponúka unikátne podmienky na pozorovanie nočnej oblohy.

Kultúra 
 V obci sa každoročne koná folklórny festival. 
 Je rodiskom významného rusínského buditeľa Alexandra Duchnoviča. 
 Nachádza sa tu drevená cerkov sv. Michala.

Vojenský cintorín 
Zriadený v r. 1915. Upravený v r.1917. 240 vojakov. 153 hrobov, z toho je 119 hrobov jednotlivých a 34 hrobov spoločných. Známa je identita 27 rakúsko-uhorských vojakov.

Fotogaléria

Referencie

Iné projekty

Externé odkazy 
 
 Park tmavej oblohy Poloniny

 
Obce okresu Snina
Rusínske obce okresu Snina
Ubľa

Ubľa (, ) je obec na Slovensku v okrese Snina.

Obec sa spomína v r. 1567, kedy patrila k humenskému panstvu. Hromadná výstavba pri sútoku potoku Ublianka a Dúbravka sa začala v 1 polovici dvadsiateho storočia. V obci bola rozšírená domáca výroba poľnohospodárskeho náradia, dreveného kuchynského náradia a tkanie plátna. Obec je v súčasnosti hraničným priechodom medzi Slovenskom a Ukrajinou. V roku 2013 žilo v Ubli 796 obyvateľov, z toho 566 slovenskej národnosti, 176 rusínskej a 112 ukrajinskej. V obci sa nachádza základná škola s materskou školou.

Pamiatky 
 gréckokatolícky chrám sv. Mikuláša z roku 1826
 vojenský cintorín (41 vojakov)
 prícestný kríž z roku 1907
 pamätná tabuľa Vojtechovi Boreckému
 pomník Židom zavraždeným Banderovcami v roku 1945

Referencie

Iné projekty

Externé odkazy 
 

 
Obce okresu Snina
Rusínske obce okresu Snina
Zvala

Zvala (rue Звала) bola obec na Slovensku v okrese Snina. 

Obec Zvala ležala v doline Stružnického potoka 18 km severne od obce Stakčín v nadmorskej výške 457 m n. m.. V roku 1986 bola evakuovaná kvôli výstavbe Starinskej priehrady. Prvá písomná zmienka je z roku 1543. Z pôvodnej obce sa zachoval obecný cintorín a jeden rodinný dom, slúžiaci ako poľovnícka chata Poľovníckeho združenia ZUBOR ZVALA-SMOLNÍK. Na mieste pôvodného murovaného kostola sv. Petra a Pavla z r. 1795 stojí kaplnka, kde sa každoročne konajú v prvú júlovú nedeľu odpustové slávnosti. 

Slovenské obce zaniknuté vysídlením
Stakčín
Gajary

Gajary sú obec na Slovensku v okrese Malacky. V obci je barokový rímskokatolícky Kostol Zvestovania Pána z roku 1680 a kaplnky Božského Srdca Ježišovho, Svätej rodiny, Panny Márie Lurdskej – všetky z roku 1690, Nepoškvrneného Srdca Panny Márie z roku 1856 a sv. Anny z roku 1690. V období bratríckych nájazdov existovala v chotári Gajary pevnôstka bratríckych vojsk. Toto miesto je dodnes známe ako posádka. V minulosti v obci stála aj synagóga, tá však bola po druhej svetovej vojne zbúraná. Za dedinou dodnes stojí chátrajúci židovský cintorín. V obci stála v minulosti aj synagóga, tá však bola za socializmu zbúraná. V chotári obce stál drevený most cez Moravu, ktorý viedol do Rakúskej obce Dürnkrut, na konci vojny bol však zničený, a nebol obnovený. Existuje plán na výstavbu nového cyklomosta, ten však doteraz nebol postavený. V okolí obce sa tiež dochovalo mnoho bunkrov postavených v rámci systému československého predvojnového opevnenia, vrátane jediného bunkru typu LO vz. 37D (jednostrielňový) na západnom Slovensku. Dva z nich v posledných rokoch opravujú miestni dobrovoľníci.

Rodáci 
 Dominik Skutecký (* 1849  – † 1921), maliar
 Terézia Hurbanová-Kronerová (* 1924 – † 1999), herečka

Referencie

Iné projekty 

 
Obce okresu Malacky
Kuchyňa (okres Malacky)

Kuchyňa je obec na Slovensku v okrese Malacky. Nachádza sa na úpätí Pezinských Karpát. V obci je rímskokatolícky kostol sv. Mikuláša z roku 1701 a kaplnky sv. Anny, Panny Márie a sv. Rocha, ktoré vznikli pred rokom 1700.

Severovýchodne od centra obce sa nachádza prírodná rezervácia Vysoká, ktorá zaberá vrcholovú časť rovnomenného vrchu.

Hrad Kuchyňa 

Nad lokalitou Vývrat sa nachádzajú zvyšky malého stredovekého hradu neznámeho mena. Jeho pozostatky boli objavené až v 80. rokoch minulého storočia. Predpokladá sa, že vznikol v tretej štvrtine 14. storočia. V dobe jeho vzniku patrilo územie Kuchyne Grófom zo sv. Jura a Pezinka, dá sa preto predpokladať, že ho postavili oni. Nálezy keramiky z 15. storočia svedčia o tom, že v tomto období ešte existoval. V tomto období vzniklo tiež predsunuté opevnenie na náprotivnom kopci. Hrad zanikol pravdepodobne v priebehu prvej polovice 16. storočia, keď Rod Grófov zo sv. Jura a Pezinka vymrel, a územie Kuchyne bolo pripojené k Plaveckému panstvu.

Z hradu sa zachovali už len terénne reliéfy, zvyšky stien dvoch veží a fragmenty hradných múrov.

Vojenské letisko 
V chotári obce Kuchyňa sa nachádza vojenské letisko Kuchyňa (známe tiež ako letisko Malacky, letisko Malacky-Kuchyňa, či ako letisko Nový Dvor). Letisko vzniklo v medzivojnovom období. Počas druhej svetovej vojny ho využívala nemecká Luftwaffe. V súčasnosti je na ňom dislokované Dopravné krídlo generála Milana Rastislava Štefánika Vzdušných síl Slovenskej republiky.

Rodáci 
 Štefan Jánoš, slovensko-švajčiarsky fyzik a univerzitný profesor, zakladateľ fyziky nízkych teplôt na Slovensku

Referencie

Iné projekty 

 
Obce okresu Malacky
Láb

Láb je obec na Slovensku v okrese Malacky.

V obci je rímskokatolícky kostol Všetkých Svätých z roku 1665 a kaplnka sv. Vendelína z roku 1755.

V obci sa narodila Mária Kišonová-Hubová, slovenská operná speváčka (soprán).

Referencie

Iné projekty 

 
Obce okresu Malacky
Pernek

Pernek je obec na Slovensku v okrese Malacky. Nachádza sa na úpätí Malých Karpát na ceste vedúcej z Pezinka do Malaciek cez Pezinskú Babu. V obci je rímskokatolícky kostol Svätého Ducha z roku 1672.

Referencie

Iné projekty 

 
Obce okresu Malacky
Záhorská Ves

Záhorská Ves je obec na Slovensku v okrese Malacky.
Je to najzápadnejšia obec na Slovensku, ktorá susedí s Rakúskom a obcami Vysoká pri Morave a Suchohrad. Nachádza sa v Záhorskej nížine, západný okraj tvorí údolná niva rieky Moravy  V obci premáva kompa cez rieku Moravu, ktorá spája obec s dolnorakúskou obcou Angern an der March.

Pamiatky 
V obci je rímskokatolícky kostol sv. Michala Archanjela z roku 1940 a kaplnky sv. Rocha z roku 1900 a Svätej rodiny z roku 1896. Nachádza sa tu tiež Pomník padlých z prvej a druhej svetovej vojny a Pomník povodne.

Symboly obce 
 erb: vychádza z historickej pečate obce. Je v nej zobrazená zvláštna kompozícia troch svätcov – sv. Kataríny (aj s nápisom st. Catharina), sv. Jakuba a sv. Floriána
 vlajka: pozostáva z deviatich pozdĺžnych pruhov vo farbách: modrá - žltá - modrá - biela - červená - biela - modrá - žltá - modrá.
 pečať: je okrúhla, uprostred s obecným symbolom a kruhopisom OBEC ZÁHORSKÁ VES. Priemer pečate je 35 mm.
 zástava: má podobnú kompozíciu ako obecná vlajka.

Osobnosti 
 Lucia Poppová (* 1939 – † 1993), svetoznáma slovenská operná speváčka sopranistka
 Leopold Danihels (* 1923 – † 2003), bývalý predseda Svetového kongresu Slovákov

Pozri aj 
 Angern an der March

Referencie

Iné projekty 

 
Obce okresu Malacky
Plavecké Podhradie

Plavecké Podhradie je obec na Slovensku v okrese Malacky. Prvá zmienka pochádza z roku 1274. V obci a jej okolí sa nachádza niekoľko historických pamiatok a prírodných zaujímavostí.

Pamiatky a zaujímavosti 

 Plavecký hrad, ruiny stredovekého hradu z 13. storočia
 renesančný kaštieľ Pállfyovcov zo 17. storočia
 ruiny stredovekého kláštora
 keltské hradisko Pohanská
 rímskokatolícky kostol sv. Barbory z roku 1797
 Plavecká jaskyňa
 Jaskyňa pri kríži

Pálffyovci a Plavecké Podhradie 
Šlachtický rod Pálffyovcov získal Plavecký hrad, a jeho panstvo vrátane Plaveckého Podhradia po vymretí jeho dovtedajších vlastníkov, rodu Balašiovcov v roku 1621. V priebehu 17. storočia postavili v obci renesančný kaštieľ.

Na miestnom cintoríne sú pochovaní traja príslušníci malackej vetvy rodu Pálffyovcov. Hrob - krypta má pod krížom dve nápisové tabule. Na hrobe bol v minulosti aj liatinový rodový erb (stopy upevnenia sú viditeľné).

V zmysle staršej tabule bola krypta vybudovaná pre grófa Mikuláša Pálffyho (1797 - 1830). 

Mladšia tabuľa pripomína, že na vlastné želanie sa tu dal pochovať Mikulášov starší brat Anton Karol knieža Pálffy (1793 - 1879) a jeho manželka Leopoldína Dominika, rod. von Kaunitz-Rietberg (1803 - 1888).

Galéria

Referencie

Literatúra 
 JEDLICSKA, Pál: Eredeti részletek gróf Pálffy-család okmánytárához, 1401-1653 s gróf Pálffyak életrajzi vázlatai, Budapest: Stephaneum, 1910, str. 618, dostupné elektronicky

Iné projekty

Externé odkazy 
 záznam o úmrtí Mikuláša Pálffyho v úmrtnej matrike farnosti Rohožník zo 6. 8. 1830 so zmienkou o pochovaní v Plaveckom Podhradí "Sepultus in coemeterio Podhradiens".
 záznam o úmrtí Mikuláša Pálffyho v úmrtnej matrike farnosti Malacky zo 6. 8. 1830 so zmienkou o úmrtí v lese v Rohožníku "obiit in Teritorio Silvarum Rarbachiensi" a o pohrebe v Plaveckom Podhradí "NB: Sepultus est in Coemeterio Comunitatis Dkeő Várallya".
 záznam o pochovaní Mikuláša Pálffyho v úmrtnej matrike farnosti Plavecký Mikuláš z 8. 8. 1830
 záznam o pochovaní Antona Karola kniežaťa Pálffyho v úmrtnej matrike farnosti Plavecký Mikuláš, podľa ktorého bol pochovaný v Plaveckom Podhradí 16. 4. 1880
 záznam o pochovaní Leopoldíny kňažnej Pálffyovej v úmrtnej matrike farnosti Plavecký Mikuláš, podľa ktorého bola pochovaná v Plaveckom Podhradí 18. 5. 1888
 článok o hrobke na stránke Malackých pohľadov

 
Obce okresu Malacky
Brodské

Brodské je obec na Slovensku v okrese Skalica.

Polohopis 
Obec Brodské sa rozprestiera na Záhorí, na ľavom brehu rieky Moravy, ktorá tvorí prirodzenú hranicu s územím Rakúska a Česka. Leží asi 4 km vzdialené od Kútov - významnej dopravnej križovatky, 30 km od mesta Senica a 30 km od okresného mesta Skalica. Okolie dediny dotvárajú lužné lesy pri rieke Morave a  z ostatných strán borovicové lesy.

Kultúra a zaujímavosti

Pamiatky 
 Rímskokatolícky kostol sv. Antona Pustovníka, jednoloďová pôvodne baroková stavba s polygonálnym ukončením presbytéria a predstavanou vežou z rokov 1731-1750. Stojí na mieste staršej stredovekej stavby, z ktorej sa dochovalo presbytérium. V roku 1862 bol rozšírený a bola postavená nová veža. Presbytérium je zaklenuté lunetovou klenbou zo začiatku 16. storočia, loď je zaklenutá pruskými klenbami. Nachádza sa tu klasicistická kazateľnica a krstiteľnica z konca 18. storočia, obrazy sv. Anny, Navštívenia Panny Márie a sv. Antona od A. Jandu z konca 19. storočia. Ostatné zariadenie je z prvej polovice 20. storočia. Fasády kostola sú hladké s polkruhovo ukončenými oknami s pásovými suprafenestrami. Veža je členená pilastrami a ukončená atypickou oktogonálnou nadstavbou s arkatúrou s nárožnými vežicami a zvonovitou helmicou.

Kultúra 
V Brodskom sa už roky uchovávajú zvyky a tradície prostredníctvom folklórnej skupiny "Bročané", ktorý sa pravidelne a s úspechom zúčastňuje kultúrneho diania v obci ale i mimo nej - napr. na rôznych folklórnych súťažiach.

Zaujímavosti 
Legenda hovorí, že Brodské bolo miestom, kde sv. Cyril a Metod prvýkrát vkročili na naše územie. Preto aj erb obce Brodské tvoria postavy sv. Cyrila a Metoda, ktorí držia v ruke pergamen a jablko, nad nimi sa vznáša holubica.

Od kostola smerom k rieke Morave sa nachádza veľa uličiek, v ktorých ešte možno vidieť najstaršie obydlia v Brodskom. Nachádzal sa tam i habánsky dvor ako dôkaz prítomnosti habánov v 16. storočí.

Občianska vybavenosť 
V obci sa nachádza pošta a drobné predajne ako novinový stánok, kvetinárstvo a potraviny.

Osobnosti obce

Rodáci 
 Ján Móga (* 1784 – † 1861), uhorský generál slovenského pôvodu
 Martin Čulen (* 1823 – † 1894), pedagóg a matematik, rímskokatolícky kňaz
 Konštantín Palkovič (* 1919 – † 2008), jazykovedec a publicista
 Augustín Riška (* 1935), slovenský-americký filozof
 Aurel Dermek (* 1925 – † 1989), mykológ
 Anton Nižňanský (*7.10.1888), učiteľ, organista

Referencie

Iné projekty

Externé odkazy 
 Oficiálna stránka obce

 
Obce okresu Skalica
Chropov

Chropov je obec na Slovensku v okrese Skalica.

Kultúra a zaujímavosti

Pamiatky 
 Rímskokatolícky kostol sv. Jána Nepomuckého, jednoloďová neskorobaroková stavba s pravouhlým ukončením presbytéria a predstavanou vežou z roku 1768. Kostol nechal postaviť šľachtic Jozef Ňári. Úpravami prešiel v roku 1940. Loď kostola je zaklenutá pruskými klenbami, presbytérium českou plackou. V interiéri sa nachádza hlavný oltár, neskorobaroková práca z konca 18. storočia s novším obrazom sv. Jána Nepomuckého. Tabernákulum pochádza z druhej polovice 18. storočia. Bočné oltáre a kazateľnica sú rokokové, taktiež z druhej polovice 18. storočia. Krstiteľnica v štýle luiséz pochádza z konca 18. storočia. Fasády kostola sú členené lizénovými rámami a segmentovo ukončenými oknami so šambránami s klenákom a čačkami. Veža je lemovaná pilastrami a ukončená korunnou rímsou s terčíkom a ihlancovou helmicou. Portál je riešený ako edikula so segmentovou supraportou. Nad portálom je kruhové okno lemované dvoma nikami so sochami.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Dubovce

Dubovce sú obec na Slovensku v okrese Skalica.

Polohopis  
Obcou preteká rieka Chvojnica, ktorá tvorí hranicu medzi obcou a Radošovským a Močidlianskym chotárom, 2 potoky v obci s vydláždeným korytom, rybník na Vidovanskom potoku, umelá vodná nádrž (nefunkčná) na Vlčkovanskom potoku, pri ktorom prameni je Vratišov.

Dejiny  
Dubovce vznikli zlúčením dvoch samostatných obcí Vlčkovany a Vidovany v roku 1954. Najstarší záznam pochádza z roku 1392 zo Žigmundovej donačnej listiny (ŠÚA Bratislava. Riaditeľstvo cisárskych majetkov vo Viedni – Coborovské písomnosti Nr. 1.). Obec vznikla pri starom keltskom hradisku Zámčisko. Zaniknutá osada (asi ešte pred 14. storočím) Vratišov, názov je podľa zachovaného mikrotoponyma.

Názov  
Názov Dubovce vznikol podľa toponymických objektov Dubina (les) a Dubník (vrch). Prípona -ovce je analogická podľa vedľajšej obce Radošovce.

Názov Vlčkovian je motivovaný apelatívom vlk. Názov Vidovany podľa M. Jozefoviča je motivovaný menom sv. Víta (potok pretekajúci cez obec pramení pod kopcom s kaplnkou sv. Víta), podľa Krajčoviča ide o majiteľa Vida (Vidov dvor). Vlčkovany – Farkashely; Vidovany – Vidovány oba pomaďarčené názvy napr. z katastrálnej mapy z roku 1911 a 1913.

Kultúra a zaujímavosti

Pamiatky 
 Rímskokatolícky kostol sv. Žofie v časti Vlčkovany, jednoloďová neskoroklasicistická stavba s polygonálnym ukončením presbytéria a predstavanou vežou z rokov 1866-1868. Fasády kostola sú členené lizénovými rámami a polkruhovo ukončenými oknami so šambránami. Veža členená lizénami je ukončená korunnou rímsou s terčíkom a zvonovitou helmicou. 

 Rímskokatolícky kostol sv. Antona Padovského v časti Vidovany, jednoloďová neoklasicistická stavba s polygonálnym ukončením presbytéria a predstavanou vežou z roku 1902. Fasády kostola sú členené lizénami a polkruhovo ukončenými oknami so šambránami. Veža je členená pilastrami a ukončená ihlancovou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Koválovec

Koválovec je obec na Slovensku v okrese Skalica.

Dejiny 
Koválovec je počtom obyvateľov najmenšia samostatná obec na Záhorí, ležiaca na úpätí Bielych Karpát, v okrese Skalica. Prvá písomná zmienka o obci pochádza z roku 1394. Obec až do 60-tych rokov 20. storočia mala 2,5 krát viac obyvateľov ako dnes. V rámci socialistického plánovania sa obec dostala do kategórie zánikových obcí, čoho dôsledkom bol rapídny úbytok obyvateľstva. Najmenej obyvateľov mala obec v roku 1991 a 2015 a to 137, respektíve 138. Rozdiel medzi týmito dvomi obdobiami je v tom, že kým v roku 1991 bol v obci vysoký podiel staršieho obyvateľstva, v roku 2015 je to naopak.

Demografia

Sčítanie 2011 
 údaje: Sčítanie obyvateľov, domov a bytov v roku 2011

Kultúra a zaujímavosti

Pamiatky 
 Rímskokatolícky kostol sv. Martina biskupa, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty z roku 1821. Kostol nechal postaviť Ján Vietoris, zeman a vicenotár nitianskej stolice. Fasády kostola sú hladké, priečeliu dominuje polkruhová slepá arkáda, v ktorej je umiestnený portál s termálnym oknom. Veža lemovaná nárožným kvádrovaním je ukončená ihlancovou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Letničie

Letničie je obec na Slovensku v okrese Skalica.

Kultúra a zaujímavosti

Pamiatky 
 Rímskokatolícky kostol sv. Jána Krstiteľa, jednoloďová neskorobaroková stavba so segmentovým ukončením presbytéria a predstavanou vežou z roku 1822. Úpravami prešiel v roku 1905. Loď kostola je zaklenutá dvoma poľami pruskej klenby, presbytérium konchou. Zariadenie pochádza z konca 19. storočia, okrem obrazu sv. Martina biskupa, ktorý je z prvej polovice 19. storočia. Fasády kostola sú hladké so segmentovo ukončenými oknami so šambránami. Štít kostola má korunnú rímsu s oblúčkovým vlysom. Veža je prepojená s hmotou kostola pôdorysným zaoblením, je členená lizénami a ukončená korunnou rímsou s terčíkom a zvonovitou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Mokrý Háj

Mokrý Háj je obec na Slovensku v okrese Skalica.

Polohopis 
Obec sa nachádza na severozápade Myjavskej pahorkatiny v doline Starohorského potoka, pri meste Skalica. Stred obce sa nachádza v nadmorskej výške 264 metrov. 

Obec sa vyznačuje na severnej strane menším a na juhovýchodnej strane väčším sklonom a svahovito sa končí v Mokrohájskom potoku. Tento potok preteká stredom obce, zo severnej strany sa doň vlieva Starohorský potok. Pôdne zloženie je na tomto malom priestranstve pestré, povrch chotára tvoria mladšie treťohorné štrky a íly, staršie treťohorné ílovce, pieskovce a čiastočne štvrtohorná spraš. Na východnej strane sa nachádza hnedozem, na severnej je naplavená černozem, ktorá spĺňa kritériá veľmi úrodných pôd. V južnej časti územia sa nachádzajú kamenné sloje, kde sa v minulosti ťažil kameň. Západnú časť územia tvoria pieskovce a na naviatych pieskoch vznikli menej úrodné mačinové pôdy. Celková výmera katastrálneho územia obce Mokrý Háj je 687 ha, z čoho 629 ha je úrodnej poľnohospodárskej pôdy strednej úrodnosti a 58 ha nepoľnohospodárskej pôdy.

Dejiny 
Prvá zmienka o obci je z roku 1569. Bola založená chorvátskym obyvateľstvom, ktoré utekalo z južných častí Uhorska pred tureckou hrozbou.

Kultúra a zaujímavosti

Pamiatky 
 Rímskokatolícky kostol Všetkých svätých, jednoloďová klasicistická stavba s pravouhlým ukončením presbytéria a predstavanou vežou z roku 1822. Obnovou prešiel v roku 1949. Interiér je zaklenutý pruskými klenbami. Nachádza sa tu neogotický oltár z roku 1905 od J. Runggaldiera z Tirolska. Kazateľnica je barokovo-klasicistická. Nachádza sa tu aj socha šaštínskej Panny Márie z konca 18. storočia. Fasády kostola sú členené termálnymi oknami so šambránami. Veža je horizontálne členená kordónovými rímsami a ukončená trojuholníkovými štítmi a ihlancovou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Prietržka

Prietržka je obec na Slovensku v okrese Skalica.

Kultúra a zaujímavosti

Pamiatky 
 Rímskokatolícky kostol sv. Rozálie a sv. Alžbety, jednoloďová klasicistická stavba s polygonálnym ukončením presbytéria a malou strenou vežou z roku 1832. V roku 1944 bol rozšírený. Interiér je zaklenutý valenou klenbou s lunetami. Zariadenie kostola pochádza z 20. storočia. Fasády kostola sú členené lizénami a polkruhovo ukončenými oknami. Priečelie je ukončené štítom s prelamovanou rímsou a predstavanou predsieňou. Veža je ukončená ihlancovou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Trnovec (okres Skalica)

Trnovec je obec na Slovensku v okrese Skalica.

Kultúra a zaujímavosti

Pamiatky 
 Rímskokatolícky kostol Ružencovej Panny Márie, jednoloďová neoklasicistická stavba s pravouhlým ukončením presbytéria a predstavanou vežou z roku 1871. Interiér je zaklenutý pruskou klenbou. Zariadenie kostola je z 20. storočia. Fasády kostola sú členené lizénovými rámami a segmentovo ukončenými oknami. Veža je horizontálne členená kordónovými rímsami a ukončená zvonovitou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Lopašov

Lopašov je obec na Slovensku v okrese Skalica.

Kultúra a zaujímavosti

Pamiatky 
 Rímskokatolícky kostol sv. Vendelína, jednoloďová klasicisická stavba s polkruhovým ukončením presbytéria a vežou tvoriacou súčasť jej hmoty z roku 1842. Fasády kostol sú členené lizénami a polkruhovo ukončenými oknami so šambránami. Veža je ukončená ihlancovou helmicou. 

 Vodný mlyn (číslo 35), technická pamiatka, dvojpodlažná jednotraktová ľudová stavba na pôdoryse písmena U z roku 1849. Úpravami prešiel v 20. storočí.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Vrádište

Vrádište je obec na Slovensku v okrese Skalica.

Kultúra a zaujímavosti

Pamiatky 
 Rímskokatolícky kostol sv. Anny, jednoloďová pôvodne baroková stavba s polygonálnym ukončením presbytéria a vežou tvoriacou súčasť jej hmoty z roku 1754. Obnovou prešiel v roku 1900. Fasády kostola sú členené opornými piliermi a lizénovými rámami. Segmentovo ukončené okná majú jednoduché šambrány. Veža je ukončená ihlancovou helmicou. Portál kostola je riešený ako edikula ukončená trojuholníkovým štítom s tympanónom. 

 Evanjelická zvonica, murovaná stavba na pôdoryse štvorca s ihlancovou helmicou z roku 1936. Zvonicu postavil staviteľ Doležal zo Skalice podľa plánov architekta Adolfa Rozborila z Klobouk. Fasáda zvonice je členená polkruhovo ukončenými rezonančnými otvormi. Korunná rímsa je ukončená trojuholníkovými štítmi.

Osobnosti obce

Rodáci 
 Juraj Pavlín Bajan (* 1721 – † 1792), františkánsky kňaz, kazateľ, organista, hudobný skladateľ.
 Irena Čubírková (* 1923 – † 1966), známa sériová vrahyňa, odsúdená roku 1966 na trest smrti

Referencie

Iné projekty

Externé odkazy 
 Oficiálna stránka obce

 
Obce okresu Skalica
Radimov

Radimov je obec na Slovensku v okrese Skalica.

Polohopis

Ulice 
Malá a Veľká strana, Krenovica, Horný a Dolný koniec, U Kaplnky

Vodné toky 
Cez obec preteká Radimovský potok.

Vodné plochy 
V blízkosti obce, pri majeri Budkovany, sa nachádza CHPV Budkovianske rybníky(3 rybníky+ 1 močarisko).Je to chránené uzemie pre výskyt vzácnych druhov vtákov.

Kultúra a zaujímavosti

Pamiatky 
 Rímskokatolícky kostol sv. Zuzany, jednoloďová baroková stavba s polygonálnym ukončením presbytéria a predstavanou vežou z rokov 1732-1734. Úpravou prešiel v 19. storočí. Interiér je zaklenutý krížovými klenbami a valenými klenbami s lunetami. Zariadenie kostola pochádza zo začiatku 20. storočia. Fasády kostola sú členené lizénami a polkruhovo ukončenými oknami. Veža členená lizénami je ukončená trojuholníkovými štítmi a zvonovitou helmicou pokrytou škridľou.

Kultúra 
Pravidelne sa tu oslavujú fašiangy, kedy mladí chlapci a dievčatá majú krojovú zábavu, tiež nemožno opomenúť slávne pochovávanie basy, kedy obcou chodí sprievod s maškarami.
Na Veľkú noc chlapci chodia od domu k domu s veľkým vlastnoručne upleteným korbáčom a zbierajú od dievčat mašle na korbáč, ktorý bude neskôr povesený na máj stojaci v strede obce.
Veľa drobnejších podujatí (ako Radimovské olympijské hry, nohejbalový turnaj, zápasy v Človeče nehnevaj sa, schôdze a iné aktivity s humorným podtextom) sú organizované miestnymi "spolkami": Country klub Karas a Radzimovské sací komando.

Školstvo 
V obci sa nachádza materská škola.

Šport 
Telovýchovná jednota, Dobrovoľný hasičský zbor.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Petrova Ves

Petrova Ves je obec na Slovensku v okrese Skalica.

Polohopis 
Obec leží v západnej časti Slovenska v malej kotline otvorenej západným smerom do Dolnomoravského úvalu k susednému mestu Gbely a rieke Morave. Z ostatných strán ju obklopujú nevysoké pahorky Chvojnickej pahorkatiny, ktoré na severovýchode a východe prechádzajú do kopcov okolo Unína a Holíča. V okolí Petrovej Vsi sa nachádzajú obce Unín, Radimov, Letničie, Smolinské a mestá Gbely, Holíč, Šaštín-Stráže.

Dejiny 
Najstarší písomný doklad o obci pochádza z roku 1392. Chotár obce bol však osídlený už dávno predtým. Archeologické nálezy tu dokladajú existenciu keltského a rímsko-barbarského sídliska. Týchto vystriedali Slovania a v 9. a 10. storočí patrilo územie obce k Veľkej Morave. Koncom 11. storočia pripadol chotár Petrovej Vsi k uhorskému štátu.

Traduje sa, že v roku 1093 prišiel do petroveského údolia Peter Varády, uhorský šľachtic, a nazval tam nachádzajúcu sa osadu podľa seba Petrovou Vsou, maďarsky Peterlak, latinsky Petrovilla, nemecky Petersdorf.

Po Varádyovcoch pripadla obec zemanom z rodu Báršoni, Farkaš, Thebery a Boltizár. Od roku 1390 obec Petrova Ves patrila Stiborovi z Beckova. O dva roky neskôr pripadla Coborovcom, majiteľom holíčskeho panstva. V roku 1736 prevzali holíčske panstvo aj s Petrovou Vsou Habsburgovci, ktorým patrila až do zrušenia poddanstva, resp. majetky v nej až do roku 1918.

Od konca prvej svetovej vojny, vznikom nového československého štátu nesie Petrova Ves úradný slovenský názov.

Kultúra a zaujímavosti

Pamiatky 
 Rímskokatolícky kostol sv. Ducha, trojloďová pôvodne gotická stavba s polygonálnym ukončením presbytéria a predstavanou vežou z druhej polovice 15. storočia. V roku 1762 prešla pod patronátom Františka Lotrinského barokovou úpravou, pri ktorej bola postavená nová loď kostola. Z pôvodnej stredovekej stavby sa dochovalo iba presbytérium. K rozšíreniu kostola na trojloďovú stavbu došlo v roku 1931 v duchu neobaroka. Stavbu realizoval Hubert Angelíny, staviteľ z Holíča. Interiér je zaklenutý pruskými klenbami. V roku 1947 bola realizovaná nová výmaľba kostola od Štefana Euhofa z Piešťan. O rok nekôr boli zakúpené nové oltáre. Fasáda kostola je členená lizénovými rámami vo forme slepej arkády a segmentovo ukončenými oknami. Bočné lode majú neobarokové volútové štíty. Veža je lemovaná pilastrami, v dolnej časti s kvádrovaním, a ukončená korunnou rímsou s terčíkom s hodinami a zvonovitou helmicou.

Referencie

Iné projekty

Externé odkazy 
 Oficiálna stránka obce

 
Obce okresu Skalica
Popudinské Močidľany

Popudinské Močidľany (, ) sú obec na Slovensku v okrese Skalica. Obec vznikla zlúčením obcí Popudiny a Močidľany v roku 1957.

Názov obce 
Vývin názvu obce

Popudiny 
 1773 – Popudin, Popudiny
 1786, 1808, 1863-1888 – Popudin
 1892-1907 – Szentistvánfalu
 1913 – Szentistvánfalva
 1920 – Popudin, Popudiny
 1927 – 1957 – Popudiny

Močidľany 
 1773 – Mocsidlan, Mocžidlany
 1786 – Mocschidlan, Močidlani
 1808 – Mocsidlán, Močidlany
 1863, 1888 – Mocsidlán
 1873-1882 – Mocsidlan
 1892-1907 – Coborfalu
 1913 – Coborfalva
 1920-1957 – Močidlany

Kultúra a zaujímavosti

Pamiatky 
 Rímskokatolícky kostol sv. Štefana kráľa v časti Popudiny, jednoloďová barokovo-klasicistická stavba s polygonálnym ukončením presbytéria, transeptom a predstavanou vežou z roku 1831. Interiér je zaklenutý valenou klenbou. Nachádza sa tu hlavný oltár z roku 1930. Zariadenie kostola je novodobé. Fasády sú hladké so segmentovo ukončenými oknami so šambránami. Veža je členená lizénami a ukončená korunnou rímsou s terčíkom s hodinami, nad ktorou je krátka nadstavba a ihlancová helmica. 

 Rímskokatolícky kostol sv. Šimona a Júdu v časti Močidľany, dvojloďová klasicistická stavba s polygonálnym ukončením presbytéria, transeptom a vežou tvoriacou súčasť jej hmoty z roku 1802. Bočná loď je novodobá prístavba, hlavná loď je zaklenutá valenou klenbou. Zariadenie kostola je novodobé, hlavný oltár je z roku 2008. Kostol má fasády členené lizénovým rámom so segmentovo ukončenými oknami. Veža je členená lizénami a ukončená ihlancovou helmicou.

Partnerské obce 
  Ratíškovice, Česko

Referencie

Iné projekty

Externé odkazy 
 Oficiálna stránka obce

 
Obce okresu Skalica
Dojč

Dojč je obec na Slovensku v okrese Senica.

Polohopis 
Obec leží v strednej časti Myjavskej nivy, geomorfologického podcelku Borskej nížiny. Dojčom preteká Dolinský potok, juhovýchodným okrajom obce preteká Koválovský potok.

Leží na ceste II/500 z Kútov do Senice. Okresné mesto je vzdialené  východne, Skalica  severne, Malacky  juhozápadne a krajské mesto  juhovýchodne.

Kultúra a zaujímavosti

Pamiatky 
 Rímskokatolícky kostol Všetkých svätých, jednoloďová pôvodne gotická stavba s pravouhlým ukončením presbytéria a vežou tvoriacou súčasť jej hmoty zo 14. storočia. Prvá písomná zmienka o kostole je z roku 1397. V roku 1678 bol zaklenutý krížovými hrebienkovými klenbami a v roku 1734 prešiel barokovými úpravami, bola pristavaná murovaná predsieň. V roku 1883 získal rovný strop a bola nadstavaná veža. Nachádza sa tu hlavný oltár so starším barokovým obrazom Všetkých svätých z roku 1788 a dva bočné rokokové oltáre z druhej polovice 18. storočia. Baroková krstiteľnica s lupeňovou kupou pochádza z polovice 18. storočia. V kostole sú pôvodné barokové lavice dekorované erbami na poprsniciach z roku 1774. Fasády kostola sú členené lizénami a segmentovo ukončenými oknami so šambránami. Murovaná predsieň kostola je členená pilastrami a ukončená štítom s prelamovoanou rímsou a volútami. Veža je ukončená zvonovitou helmicou s laternou.  

 Socha sv. Floriána, dielo ľudového baroka z roku 1804.

Osobnosti obce

Rodáci 
 Karol Leška (* 1792 – † 1857), rímskokatolícky kňaz, básnik, vedec
 Július Koreszka (* 1895 – † 1858), maliar, krajinár, kresliar

Pôsobili tu 
 Pavel Blaho (* 1867 – † 1927), publicista, realistický spisovateľ, lekár, politik, člen SNR v roku 1918, krátko pôsobil v obci
 Ladislav Mikulík (* 1920 – † 2009), majster drotárskeho remesla, patrí medzi najznámejších tvorcov na Slovensku, 20 rokov pôsobil v obci.

Referencie

Iné projekty

Externé odkazy 
 Oficiálna stránka obce

 
Obce okresu Senica
Hlboké

Hlboké je obec na Slovensku v okrese Senica.

Kultúra a zaujímavosti

Pamiatky 
 Evanjelický kostol, jednoloďová tolerančná klasicistická stavba s pravouhlým ukončením presbytéria a predstavanou vežou z roku 1787. V roku 1887 prešiel obnovou, došlo aj k zvýšeniu veže. Interiér je plochostropý, nachádza sa tu trojramenná murovaná empora s dreveným parapetom. Nachádza sa tu klasicistický oltár s obrazom Kristus pri rozbúrenom mori od A. Ivanoviča z Viedne z roku 1857 a organ od majstra Martina Šašku z rovnakého obdobia. Kazateľnica a krstiteľnica sú historizujúce z konca 19. storočia. Fasády sú členené kordónovou rímsou s dvoma radmi okien. Horný rad má segmentové ukončenie, dolný rovné. Dekorované sú profilovanými šambránami. Veža je lemovaná pilastrami, ukončená je korunnou rímsou, v ktorej vlyse sú hodiny a barokovou helmicou s laternou. 

 Pamätný dom, evanjelická fara, jednopodlažná klasicistická stavba na pôdoryse obĺžnika s polovalbovou strechou z prvej polovice 19. storočia. V nedávnej dobe prešla obnovou, pričom došlo k rekonštrukcii pôvodnej fasády členenej zapustenými oknami s oblúkovými frontónmi a dekoratívnymi medziokennými kazetami. Na fare pôsobil J. M. Hurban, narodil sa tu jeho syn Svetozár Hurban-Vajanský. 

 Pomník J. M. Hurbana, socha v životnej veľkosti od F. Motošku z roku 1929. Nachádza sa pred vstupom do kostola. 

 Náhrobok J. M. Hurbana na miestnom cintoríne z roku 1949. Autorom náhrobku je významný architekt Dušan Jurkovič. Ide o travertínový obelisk s reliéfnym krížom na štvorcovom sokli dekorovanom rustikou. V areáli cintorín sa nachádza aj pôvodný Hurbanov náhrobok z roku 1888.

Osobnosti obce

Rodáci 
 Svetozár Hurban-Vajanský (* 1847 – † 1916), spisovateľ, publicista, literárny kritik a politik.

Pôsobili tu 
 Jozef Miloslav Hurban (* 1817 – † 1888), evanjelický farár, spisovateľ, prvý predseda Slovenskej národnej rady, novinár, politik a organizátor kultúrneho života slovenského národného hnutia a vedúca osobnosť slovenského povstania 1848 – 1849. Na jeho stretnutí s Michalom Miloslavom Hodžom a Ľudovítom Štúrom tu v roku 1843 došlo k uzákoneniu spisovnej slovenčiny.

Referencie

Iné projekty

Externé odkazy 
 Oficiálna stránka obce

 
Obce okresu Senica